stanford-oval/wikipedia huggingface dataset:
Tizian
Elämänvaiheita

Tizian aloitti maalausopintonsa noin kymmenvuotiaana Venetsiassa. Häneen vaikuttivat hyvin paljon niin sanotun Venetsian koulukunnan perustaja Giovanni Bellini ja tämän oppilas Giorgione. Venetsialaisille maalareille tunnusomaista oli käyttää juhlavia, voimakkaita värejä ja pehmeitä valotehostuksia.
Vuonna 1510 Tizian lähti Venetsiasta Padovaan ruttoa pakoon. Padovassa hän oli kaksi vuotta ja maalasi useita freskoja. Maalaukset Maallinen ja taivaallinen rakkaus sekä Flora syntyivät hänen Venetsiaan paluunsa jälkeen. Veroraha on vuodelta 1514. Tässä mestariteoksessaan hän suhteellisen yksinkertaisin keinoin kuvasi syviä tuntoja. Tuolloin hän oli jo arvostettu taiteilija. Häikäilemättömin keinoin Tizian raivasi tiensä jopa ohi Bellinin päästen valtion ensimmäisen julkisen taiteilijan asemaan, mikä toi hänelle huomattavia etuja ja paljon työtilauksia. Teoksellaan Neitsyt Marian taivaaseen astuminen Tizian mursi monia siihenastisia taidetyylien sääntöjä. Tämä työ enteili barokkia; sielullisen tasapainoisuuden tilalle tuli klassisessa muodossa haltioituminen ja ekstaasi, ei kuitenkaan gotiikan kirkastunut haltioituminen, vaan aistillinen ekstaasi.
Tizian maalasi monenlaisia aiheita, sekä muotokuvia ja maisemia että allegorisia teoksia uskonnosta ja mytologiasta. Hänen teoksensa tunnetaan punatukkaisista naisista, ja muusta valon ja värin mestarillisesta käsittelystä.
Tizianilla oli kansainvälinen asiakaskunta: hän maalasi Venetsian kirkoille ja palatseille, Mantovan herttualle, paavi Paavali III:lle ja tämän perheelle. Hän oli Pyhän Saksalais-roomalaisen keisarikunnan keisarin Kaarle V:n hovimaalari. Vanhalla iällä hän maalasi Filip II:lle mytologisia aiheita.
Mantuan herttuan, Federigo de Gonzagan, muotokuva valmistui vuonna 1523. Herttuan välityksellä hän tutustui myös keisariin, Kaarle V:een, joka oli mallina vuonna 1533. Tämän jälkeen pidettiin suurena kunniana olla Tizianin mallina. Tizianin muotokuvia on säilynyt noin sata, joukossa tuon ajan kuuluisimpia miehiä ja naisia.
Tizianin nimissä on yli tuhat maalausta, todennäköisesti osa niistä on oppilastöitä.[lähde? ]
Teoksia

Neitsyt Marian taivaaseenastuminen, 1516–1518.
Urbinon Venus, 1538.
La Bella (Erään naisen muotokuva), noin 1536.
Maallinen ja taivaallinen rakkaus, 1512–1515.
Kaarle V Mühlbergissä, 1548.
Paavi Paavali III, 1543.
Paavali III pojanpoikiensa kanssa, 1546.
Danae, 1553.
Marsyaan nylkeminen, 1570–1576.
Actaeonin kuolema, 1559-1575.
Pietà, 1576.
Clarissa Strozzin muotokuva (Clarissa de' Medici), 1542.
Aiheesta muualla

Kuvia tai muita tiedostoja aiheesta Tizian Wikimedia Commonsissa
Gasparo Gozzi

| Gasparo Gozzi |
| --- | --- |
 Gasparo Gozzi
Henkilötiedot
Syntynyt: 1713
Kuollut: 1786
Ammatti:  runoilija
Kirjailija
Aikakausi:  1700-luku
Aiheesta muualla
Löydä lisää kirjailijoitaKirjallisuuden teemasivulta
Gasparo Gozzi, kreivi (1713–1786), oli italialainen runoilija. Hän perusti 1768 Joseph Addisonin Spectatorin mallin mukaisen lehden Osservatore Veneto, jonka satiiri oli hienoa ja tyyli miellyttävää. Huomattavimmat hänen runoteoksistaan ovat Horatiuksen tyyliset Sermoni ja Il trionfo dell’ umiltà. Gozzin teokset julkaisi Angelo Dalmistro (1794–1798, 1812, 1825–1829).
Gozzin veli oli kirjailija Carlo Gozzi.
Aiheesta muualla

Kuvia tai muita tiedostoja aiheesta Gasparo Gozzi Wikimedia Commonsissa
Galaxy Quest

| Galaxy Quest |
| --- | --- |

Ohjaaja:  Dean Parisot
Käsikirjoittaja:   David Howard  Robert Gordon 
Tuottaja:   Mark Johnson  Charles Newirth 
Säveltäjä:  David Newman
Kuvaaja:  Jerzy Zielinski
Leikkaaja:  Don Zimmerman
Tuotantosuunnittelija:  Linda DeScenna
Pukusuunnittelija:  Albert Wolsky
Pääosat:   Tim Allen  Sigourney Weaver  Alan Rickman  Tony Shalhoub  Sam Rockwell 
Valmistustiedot
Valmistusmaa:  Yhdysvallat
Tuotantoyhtiö:  DreamWorks Pictures
Levittäjä:  UIP-Dunafilm Netflix
Ensi-ilta:  1999
Kesto:  102 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Galaxy Quest on vuonna 1999 ensi-iltansa saanut yhdysvaltalainen science fiction -parodiaelokuva. Elokuvassa B-luokan televisio-ohjelman näyttelijät kutsutaan avuksi pelastamaan muukalaisrotu.
Elokuva on voittanut Hugo-palkinnon vuonna 2000. Elokuvan käsikirjoitus on voittanut parhaan käsikirjoituksen Nebula-palkinnon.
Näyttelijät

| 0 | 1 | 2 |
| --- | --- | --- |
|  Tim Allen  | … |  Jason Nesmith   |
|  Sigourney Weaver  | … |  Gwen DeMarco   |
|  Alan Rickman  | … |  Alexander Dane   |
|  Tony Shalhoub  | … |  Fred Kwan   |
|  Sam Rockwell  | … |  Guy Fleegman   |
Lähde:
Galaxy Goof-Ups

| Galaxy Goof-Ups |
| --- | --- |
Tyyli:  piirrossarja
Kestoaika:  15 min
Pääosissa:  Daws Butler Joe Besser Mel Blanc
Alkuperämaa:   Yhdysvallat
Verkko:   NBC
Esitetty:  9. syyskuuta 1978 – 2. joulukuuta 1978
Jaksoja:  13
Tuotanto
Tuottaja(t):  Art Scott William Hanna Joseph Barbera
Ohjaaja(t):  Ray Patterson Carl Urbano
Käsikirjoittaja(t):  Haskell Barkin Chuck Couch Mark Fink Ray Parker Jim Ryan
Tuotantoyhtiö(t):  Hanna-Barbera
Aiheesta muualla
IMDb 
Galaxy Goof-Ups on Hanna-Barberan tuottama yhdysvaltalainen piirrossarja, jota esitettiin alun perin Yhdysvalloissa vuoden 1978 aikana 13 jakson verran NBC:llä. Sarjassa keskityttiin kapteeni Snerdleyn johtamaan avaruusvartijoiden ryhmän seikkailuihin. Heidän olisi tarkoitus pysäyttää intergalaktiset rikolliset, mutta ryhmä keksii aina jonkinlaisen syyn olla tekemättä työtään ja syöksyvät paikalliseen diskoon. Ryhmään kuuluvat Jogi-karhu, Hakki-koira, Scare Bear ja Quack-Up.
Sarjaa esitettiin aluksi Yogi's Space Race -sarjan yhteydessä 9. syyskuuta 1978 aina 28. lokakuuta 1978 asti, jonka jälkeen sitä esitettiin erillisenä ohjelmana.
Äänirooleissa

| 0 | 1 | 2 |
| --- | --- | --- |
|  Daws Butler  | … |  Jogi-karhu, Hakki-koira   |
|  Joe Besser  | … |  Scare Bear   |
|  Mel Blanc  | … |  Quack Up   |
|  John Stephenson  | … |  kapteeni Snerdly, kenraali Blowhard   |
|  Robert Behr  | … |  sivuäänet   |
|  Ted Cassidy  | … |  sivuäänet   |
|  B. J. Cling  | … |  sivuäänet   |
|  Henry Corden  | … |  sivuäänet   |
|  Joan Gerber  | … |  sivuäänet   |
|  Marcy Goldman  | … |  sivuäänet   |
|  Bob Hastings  | … |  sivuäänet   |
|  Jim MacGeorge  | … |  sivuäänet   |
|  Don Messick  | … |  sivuäänet   |
|  Ginny McSwain  | … |  sivuäänet   |
|  Marilyn Schreffler  | … |  sivuäänet   |
|  Alexis Tramanti  | … |  sivuäänet   |
|  Janet Waldo  | … |  sivuäänet   |
|  Lennie Weinrib  | … |  sivuäänet   |
|  Frank Welker  | … |  sivuäänet   |
Gasterosteus

| Gasterosteus |
| --- | --- |
 Kolmipiikki (Gasterosteus aculeatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Alaluokka::  Kehittyneet luukalat Neopterygii
Lahko::  Ahvenkalat Perciformes
Alalahko::  Piikkikalat Gasterosteoidei
Heimo::  Piikkikalat Gasterosteidae
Suku::  Gasterosteus  Linnaeus, 1758
Katso myös
   Gasterosteus Wikispeciesissä   Gasterosteus Commonsissa 
Infobox OKNimi-testi OK: 
Gasterosteus on piikkikalojen alalahkoon ja piikkikalojen heimoon kuuluva kalasuku.
Lajit

Sukuun kuuluu kuusi lajia:
Gasterosteus aculeatus Linnaeus, 1758 – Kolmipiikki
†Gasterosteus crenobiontus Băcescu & Mayer, 1956
Gasterosteus islandicus Sauvage, 1874
Gasterosteus microcephalus Girard, 1854
Gasterosteus nipponicus Higuchi, Sakai & Goto, 2014
Gasterosteus wheatlandi Putnam, 1867
ja seuraavat kolme fossiilia:
Gasterosteus abnormis
Gasterosteus kamoensis
Gasterosteus orientalis
Gibraltarinvuoren tunnelit

Gibraltarinvuoren tunnelit ovat Gibraltarinvuoren sisään kaivettuja luolia ja tunneleita. Ensimmäiset niistä tehtiin Gibraltarin piirityksen aikana 1700-luvun lopussa.
Gibraltarin suureksi piiritykseksi kutsutaan Ranskan ja Espanjan yritystä valloittaa Gibraltar Britannialta Yhdysvaltain vapaussodan aikana. Piiritys jatkui heinäkuusta 1779 helmikuuhun 1783. Kenraali George Augustus Eliottin johtamat britit halusivat viedä tykkejä Gibraltarinvuoren jyrkälle pohjoisrinteelle. Ylikersantti Ince ehdotti että tämä tehtäisiin kaivamalla tunneli kalkkikiviseen vuoreen. Ince miehineen kaivoi tunnelia lähinnä lekoilla ja sorkkaraudalla, jonkun verran myös räjäyttäen kiveä ruutipanoksilla. Tunneli oli alun perin suunniteltu vain tykkien viemiseksi vuoren toiselle puolelle, mutta työn edetessä havaittiin että tykit voitiin jättää kallion suojaan ja puhkaista vain ampuma-aukot. Tykkien laukaiseminen samassa ahtaassa tilassa ruudin kanssa ei ollut turvallista, joten jokainen tykki suojattiin köyden varaan ripustetulla kostealla kankaalla, jonka piti estää kipinöiden lentäminen ruutivarastoihin.
Kenraali Elliot oli luvannut palkkion sille joka vie tykkejä vuoren toiselle puolelle. Ei ole tietoa saiko Ince tätä palkkiota. Tiedetään kuitenkin että hän sai tontin vuorenrinteeltä, paikasta joka edelleen tunnetaan nimellä Ince's Farm. Incen joukko-osastosta muodostettiin myöhemmin kuninkaalliset pioneerijoukot. Kenraali Elliot sai myöhemmin paronin arvonimen.
Piiritys päättyi vuonna 1783, mutta tunneleita on laajennettu myöhemmin, varsinkin toisen maailmansodan aikana.
Tunneleita on nykyään kaikkiaan yli 70 km, mutta vain pieni osa niistä on avoinna yleisölle.
Galaxian

| Galaxian |
| --- | --- |

Kehittäjä:  Namco
Julkaisija:  Namco (Japani) Midway Games (Pohjois-Amerikka)
Suunnittelija:  Kazunori Sawano
Säveltäjä:  Shigeichi Ishimura
Ohjelmoija:  Kouichi Tashiro
Pelisarja:  Galaxian
Julkaistu:  JP lokakuu 1979NA joulukuu 1979
Lajityyppi:  shoot 'em up
Pelimuoto:  yksinpeli, moninpeli
Alusta:  kolikkopeli, useita muita
Lisää peliartikkeleitaVideopelien teemasivulla
Infobox OK     : 
Galaxian (jap. ギャラクシアン) on Namcon kehittämä shoot 'em up -peli, joka julkaistiin alun perin Japanissa lokakuussa 1979 kolikkopelinä. Peli on sen jälkeen julkaistu myös Apple II:lle, Atari 2600:lle, Atari 5200:lle, ColecoVisionille, Commodore VIC-20:lle, Commodore 64:lle, Fujitsu FM-7:lle, NEC PC-8801:lle, Nintendo Entertainment Systemille, Virtual Consolelle ja ZX Spectrumille.
Pelissä pelaajan ohjaama alus liikkuu sivusuunnassa ruudun alalaidassa ja ampuu vastustajia. Vastustajat saapuvat aaltoina: yhden aallon tuhoamisen jälkeen tilalle tulee toinen aalto vastustajia. Tietyin väliajoin vastustajan alus lähestyy pelaajan alusta aiheuttaen suuremman vaaran pelaajalle.
Pelistä on myös julkaistu versio nimellä Astro Galaxy, jonka on julkaissut on Entex käsikonsolille.
Aiheesta muualla

Galaxian MobyGamesissa (englanniksi)
Galaxian Killer List of Videogamesissä (englanniksi)
Galaxian Arcade History -sivustolla (englanniksi)
Galaxian Internet Movie Databasessa (englanniksi)
Gibril Massaquoi

Gibril Massaquoi (s. 1969) on sierraleonelainen mies, joka osallistui 2000-luvun vaihteessa kapinallisarmeija RUF:n joukoissa sekä Sierra Leonen että Liberian sisällissotaan. Hän oli johtavassa asemassa RUF:ssa, joka syyllistyi sodissa raakuuksiin. Massaquoi todisti tovereitaan vastaan Sierra Leonen erikoistuomioistuimessa  ja sai syytesuojan Sierra Leonessa tapahtuneisiin sotarikoksiin. Hänet sijoitettiin vuonna 2008 Suomeen osana todistajansuojeluohjelmaa ja hän asui Tampereella.
Vuonna 2018 Suomen keskusrikospoliisi alkoi tutkia valtakunnansyyttäjän valtuuttamana Massaquoin mahdollisia sotarikoksia, jotka olisivat tapahtuneet Liberian toisessa sisällissodassa. Massaquoin syytesuoja ei koske Liberiassa tapahtuneita sotarikoksia. Jutun tutkinnanjohtajana oli rikosylikomisario Thomas Elfgren. Valtionsyyttäjä Tom Laitinen nosti vuonna 2020 Massaquoita vastaan syytteet kymmenistä murhista, törkeistä raiskauksista ja sodankäyntirikoksista. Syyttäjän mukaan tapauksiin liittyy myös ihmissyöntiä. Oikeudenkäynti alkoi 1. helmikuuta 2021 Pirkanmaan käräjäoikeudessa.
Helmikuussa 2022 käräjäoikeus päästi Massaquoin vapaaksi. Hän oli ollut vangittuna noin kaksi vuotta. Pirkanmaan käräjäoikeus hylkäsi kaikki syytteet huhtikuun lopussa 2022. Oikeudenkäynti oli tullut tähän mennessä maksamaan jo 2,5 miljoonaa euroa.
Tammikuussa 2023 syyttäjä valitti tuomiosta.
Turun hovioikeus vapautti Massaquoin kaikista syytteistä tammikuussa 2024. Oikeus käytti oikeudenkäyntiin kymmeniä istuntopäiviä, suurimman osan Länsi-Afrikassa, jossa kuultiin suurinta osaa noin sadasta todistajasta. Hovioikeus katsoi että syyttäjän todistajien tunnistukset olivat epäluotettavia ja tehty sen jälkeen kun tiedotusvälineissä julkaistiin kuvia Massaquoista. Oikeuden mukaan todistelu viittaa siihen, ettei Massaquoi ylipäänsä ole ollut Lofan maakunnassa tapahtuma-aikana elo−joulukuussa 2001. Gibril Massaquoi sai Suomen valtiolta suuret korvaukset. Valtiokonttori päätti, että Massaquoille maksetaan vapaudenmenetyksestä aiheutuneesta kärsimyksestä sekä tulonmenetyksistä yhteensä noin 390 000 euroa. Kärsimyskorvausten osuus oli yli 280 000 euroa.
Funck

Funck on ollut muun muassa seuraavien henkilöiden sukunimi:
Gustaf Funck (1670–1736), ruosalainen vapaaherra ja Turun hovioikeuden presidentti
Thomas Funck (1919–2020), ruotsalainen vapaaherra, lastenkirjailija, radiopersoona ja ääninäyttelijä.
Fundamentaaliontologia

Fundamentaaliontologia on Martin Heideggerin nimitys omalle eksistentialistiselle fenomenologiselle hankkeelleen.
Heidegger katsoi, että fenomenologian (ja kaiken filosofian) ainoa ja varsinainen teema on oleminen. Tämän vuoksi hän pyrki selvittämään olemisen itsensä merkityksen, jonka hän katsoi hautautuneen traditionaalisen kielen alle. Heideggerin mukaan fenomenologinen näkemys olioiden maailmasta tulee ohittaa ymmärtämällä olemassaolo itsessään kaiken olemassa olevan taustalla. Tällaisen fenomenologian tuloksena on ontologia, tiede olemisesta. Heidegger esitteli näkemystään pääteoksessaan Oleminen ja aika, jonka hän ei kuitenkaan katsonut olevan vielä ontologiaa, vaan fundamentaaliontologiaa — eli ontologiaa edeltävää fundamentaalia tutkimusta. Fundamentaaliontologian tarkoituksena oli toimia johdantona kaikkeen ontologiaan.
Heidegger teki ontologiassaan eron ”ontologisen” ja ”ont(t)isen” välillä. ”Ontologinen” liittyy aina olemiseen, kun taas ”ont(t)inen” liittyy oleviin. Heideggerin mukaan arkikielemme liittyy aina ontiseen, kun taas hänen fundamentaaliontologinen tutkimuksensa keskittyy ontologiseen. Tämän vuoksi on kehitettävä kokonaan uusi kieli: sikäli kun kieli traditionaalista, se ikään kuin peittää asiat perinteen ennakkoluuloilla.
Fundamentaaliontologiassa fenomenologia analysoitiin kolmeen vaiheeseen:
Fenomenologinen reduktio: siirtyminen olevien ajattelusta olemisen ajatteluun (merkitsi siis eri asiaa kuin Edmund Husserlilla).
Fenomenologinen konstruktio: olemisen jäsentäminen ja järjestäminen, kun katse on reduktiossa kiinnitetty siihen.
Fenomenologinen destruktio: tradition ”rakennuksen purkaminen”: länsimainen metafyysinen perinne on saanut meidät ajattelemaan niin, että oleminen on unohtunut ja peittyy metafysiikan rakennelman alle. Tämä rakennelma on purettava, joskin sen osia voi käyttää uuden ontologian rakennusaineina.
Fundamentaaliontologian keskeinen kysymys oli, kuinka Dasein on olemassa? Dasein oli Heideggerin nimitys eräälle ontiselle olevalle: sen voi katsoa tarkoittavan inhimillistä olemassaoloa. Heideggerin mukaan Dasein voi kyllä ymmärtää olemista, mutta yleensä unohtaa sen.
Heideggerin ajattelulle oli tyypillistä todellisuuden esineellistäminen ilman ajatusta ihmisten elämän kulusta. Tässä suhteessa Martin Heideggerin ajattelu muistutti Georg Lucácsin ajattelua. Tosin Heideggerin ajatteluun ei kuulunut erityisesti taloudelliset seikat, kuten Lucácsin, jonka ajattelussa oli marxismia.
Galaxias

| Galaxias |
| --- | --- |
 Galaxias vulgaris
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Kuorekalat Osmeriformes
Heimo::  Meltit Galaxiidae
Alaheimo::  Galaxiinae
Suku::  Galaxias  Cuvier, 1816
Katso myös
   Galaxias Wikispeciesissä   Galaxias Commonsissa 
Infobox OKNimi-testi OK: 
Galaxias on kuorekalojen lahkon melttien heimoon (Galaxiidae) kuuluva kalasuku. Suku käsittää 33 lajia. Lajit asuvat Australian ja Uuden-Seelannin vesissä. Ne ovat viileiden vesien lajeja, joista monet elävät korkealla vuoristopuroissa, mutta jotkut ovat vaelluskaloja, joiden toukat huuhtoutuvat mereen ja palaavat kudulle alavienkin maiden jokivesiin. Useimmat suvun lajit ovat pienikokoisia, mutta Galaxias argenteus voi painaa jopa kilon.
Galaxias-meltit olivat tärkein luonnonvarainen Uuden-Seelannin sisävesikalaryhmä, ja toinen kahdesta tärkeimmästä Australiassa. Jokiin istutetut pohjoisen pallonpuoliskon lohikalat, kuten taimen, syövät melttejä, ja monet lajit ovat käyneet harvinaisiksi.
Sukuun kuuluvia lajeja

Galaxias anomalus
Isomeltti Galaxias argenteus
Kultameltti Galaxias auratus
Galaxias brevipinnis
Galaxias cobitinis
Tasmanianmeltti Galaxias cleaveri
Galaxias depressiceps
Galaxias divergens
Galaxias eldoni
Galaxias fasciatus
Galaxias fontanus
Nelitäplämeltti Galaxias fuscus
Galaxias globiceps
Galaxias gollumoides
Galaxias gracilis
Galaxias johnstoni
Pikkumeltti Galaxias maculatus
Galaxias neocaledonicus
Mustameltti Galaxias niger
Galaxias occidentalis
Puromeltti Galaxias olidus
Galaxias parvus
Galaxias paucispondylus
Galaxias pedderensis
Galaxias platei
Galaxias postvectis
Galaxias prognathus
Galaxias pullus
Galaxias rekohua
Keltameltti Galaxias rostratus
Satulameltti Galaxias tanycephalus
Taimenmeltti Galaxias truttaceus
Galaxias vulgaris
Raitameltti Galaxias zebratus
Käännös suomeksi
Tullihallitus

Kulmatalo Uudenmaankatu 1 / Erottajankatu 2, jossa Tullihallitus toimi useiden vuosikymmenien ajan.
Postimerkki Tullihallituksen 150-vuotisen toiminnan (1812–1962) kunniaksi.
Tullihallitus oli vuosina 1812–2012 toiminut Suomen valtion keskusvirasto, joka hallinnoi Suomen tullia. Se johti ja valvoi tulli- ja valmisteverojen sekä autoveron perimistä.
Valtiovarainministeriön alaisuudessa toiminut Tullihallitus oli yksi Suomen vanhimpia keskusvirastoja. Vuodesta 1999 lähtien sen alaisuudessa toimi viisi tullipiiriä ja tullilaboratorio. Lisäksi Tullihallituksen yhteydessä toimi tulliasiain neuvottelukunta. Vuodesta 1913 lähtien Tullihallitus toimi Helsingin keskustassa Erottajankadun ja Uudenmaankadun kulmatalossa.
Tullihallitus sai alkunsa 18. helmikuuta 1812 asetetusta päätullijohtokunnasta, jonka tehtäviin kuului kruunulle kuuluvien tullien periminen ja tilitys, tullikamarien valvonta, salakuljetuksen ehkäisy, maan kauppataseen laskeminen sekä merihylkyjä koskevien tietojen kerääminen. Päätullijohtokunta muutettiin Tullihallitukseksi keisarillisella asetuksella vuonna 1885. Itsenäisyyden aikana Tullihallituksen tehtäväkenttä laajeni: se huolehti valmisteverojen kannosta vuosina 1919–1936 ja uudelleen vuodesta 1970 alkaen, samoin kuin tuonnin liikevaihtoverosta 1941–1994 ja tuonnin arvonlisäverosta vuodesta 1994 sekä vuodesta 1958 auto- ja moottoripyöräverosta. Tullihallitus oli yksi Suomen neljästä tilastoviranomaisesta ja tuotti tilastoja toimialaltaan.
Vuoden 2013 alusta alkaen Tullihallituksesta, sen alaisista viidestä tullipiiristä ja Tullilaboratoriosta muodostui yksi Tulli-niminen viranomainen.
Pääjohtajat

Titteli vuoteen 1885 ylijohtaja, siitä alkaen pääjohtaja.
| --- | --- |
 Gustaf Hjärne 1812–1816  Claes Jakob Gripenberg 1816–1822  Jacob Snellman 1822–1828  Julius Conrad Antell 1828–1831  Christian Avellan 1831–1841  Berndt Federley 1841–1847  Carl Gustaf Enckell 1848–1849  Frans Olof af Brunér 1849–1855  Johan August von Born 1855–1865  Konstantin Wikman 1865–1881  Herman Peter Höckert 1881–1890  Birger Fridolf Winter 1890–1901  Bernhard Anton Harald Indrenius 1902–1903  Knut Gustaf Nikolai Borgenström 1903–1905 :  Eugraf Nyman 1905–1907  T. J. Boisman 1907–1910  Axel Fabian af Enehjelm 1910–1915  Pavel Andrejevitš Strauch 1915–1917  Wilhelm Gabriel Poppius 1917–1935  Ilmari Killinen 1936–1942  Eljas Kahra 1942–1945  Auno Halonen 1945–1951  Nikolai Saarnio 1951–1968  Jorma Uitto 1968–1988  Jermu Laine 1988–1994  Berndt Olof Johansson 1994–1998  Tapani Erling 1998–2012  Antti Hartikainen 2012
Aiheesta muualla

Suomen tulli (Arkistoitu – Internet Archive) Viitattu 20.4.2011.
Georg Taleš

Georg Taleš (30. toukokuuta 1912 Pietari – 30. lokakuuta 1997 Tallinna) oli virolainen ooppera- ja konserttilaulaja, äänialaltaan baritoni.
Taleš asui vuodesta 1913 Virossa. Hän opiskeli laulamista yksityisesti Varvara Malaman johdolla vuosina 1934–1937. Vuosina 1937–1938 hän suoritti opintoja Tallinnan konservatoriossa, ja vuosina 1939–1940 häntä opetti Ludmilla Hellat-Lemba sekä vuosina 1940–1941 Aleksander Arder. Lisäksi Taleš opiskeli vuosina 1938–1939 Milanossa stipendin turvin. Hän työskenteli 1930-luvulla oopperasolistina Milanossa ja operettisolistina Tallinnassa ennen uraansa Estonia-teatterin solistina (1938–1970). Taleš esiintyi myös konserttilaulajana ja toimi opetustehtävissä. Hänet nähtiin Tallinnfilmin elokuvassa Metskapten (1971).
Taleš sai kansainvälisessä laulajien kilpailussa Wienissä pronssimitalin vuonna 1937. Vuonna 1950 hänet nimitettiin Viron sosialistisen neuvostotasavallan ansioituneeksi taiteilijaksi, ja vuonna 1951 hänelle myönnettiin Stalin-palkinto. Taleš oli naimisissa Veera Neluksen kanssa, ja Veera Taleš on hänen tyttärensä.
Funai

| Funai Electric Co> , Ltd. |
| --- | --- |

Yritysmuoto:  pörssiyhtiö
Osake:  TYO: 6839
ISIN:  JP3825850005
Perustettu:  1951
Perustaja:  Tetsuro Funai
Kotipaikka:  Daitō, Japani
Toiminta-alue:  koko maailma
Toimiala:  elektroniikkateollisuus
Tuotteet:  televisiot, dvd-soittimet, tulostimet
Henkilöstö:  2 400 (3/2019)
Kotisivu:  www2.funai.co.jp/en/index.html
Infobox OKVirheellinen NIMI-arvo: 
Funai Electric Co., Ltd. ( 船井電機株式会社 Funai Denki Kabushiki Kaisha) on japanilainen kulutuselektroniikkaa valmistava pörssiyhtiö, jonka pääkonttori sijaitsee Osakan prefektuurin Daitōssa. Funai myy tuotteita myös omalla brändillään, mutta on erikoistunut OEM-alihankintaan eli tekemään tuotteita muiden yhtiöiden tuotemerkillä ja niiden vaatimusten mukaan lisenssi- ja muunlaisin sopimuksin. Philipsin luovuttua kulutuselektroniikastaan ja Panasonicin ostettua Sanyon näiden yritysten tavaramerkit (Philips, Magnavox ja Sanyo) päätyivät vähintäänkin määräajaksi Funain käytettäviksi.
Funain päätuotteita ovat LCD-taulutelevisiot sekä DVD- ja Blu-ray-soittimet, joita se myy brändeillä Funai, Philips, Magnavox ja Sanyo. Se valmistaa myös mustesuihkutulostimia merkeillä Kodak ja Lexmark.. Funain valmistamien tuotteiden suurin jälleenmyyjä on Walmart-tavarataloketju.
Funai oli maailman viimeinen VHS-videonauhureita valmistanut yritys. Viimeinen nauhuri valmistui heinäkuussa 2016.
Yrityksen perusti Tetsuro Funai vuonna 1951 alun perin ompelukoneiden tukkuliikkeeksi. 1960-luvun taitteessa yritys alkoi valmistaa transistoriradioita.
Georg Tengman

Fredrik Georg Tengman (23. huhtikuuta 1870 Pajala, Ruotsi – 29. lokakuuta 1935 Karttula) oli Ruotsista kotoisin ollut suomalainen kauppaneuvos joka toimi Oy H. Saastamoinen Ltd:n pääjohtajana ja H. Saastamoinen & Pojat Oy:n toimitusjohtajana.
Tengmanin vanhemmat olivat ruukinpatruuna Carl Johan Tengman ja Johanna Elisabet Asplund. Hän kävi koulunsa Ruotsissa ja siirtyi vuonna 1890 lankonsa kauppaneuvos Herman Saastamoisen liikkeen palvelukseen Kuopioon. Tengman toimi vuodesta 1898 alkaen Saastamoisen Karttulan Syvänniemessä omistaman lankarullatehtaan ja maatilan johtajana. Saastamoisen kuoleman jälkeen 1920 Tengman oli puuteollisuutta harjoittaneen Oy H. Saastamoinen Ltd:n ja tukkukauppaa hoitaneen H. Saastamoinen & Pojat Oy:n johdossa aina vuoteen 1932 saakka jolloin hän menetti paikkansa molempien yritysten jouduttua talousvaikeuksiin 1930-luvun alun pulavuosina. Tengman sai kauppaneuvoksen arvon 1930.
Georg Tengman oli naimisissa vuodesta 1901 Helmi Myrbergin kanssa. Tengmanin sisar Alexandra Sofia (k. 1898) oli naimisissa Herman Saastamoisen kanssa.